མར་ཡུག་ཕུད་པའི་ལུང་ཕོག་ཅེས།ཆོས་ལུགས་དང་མཐུན་པའི་སྲོལ་གཏོད་གནང་ཡོད་འདུག་།དེས་ན་ད་ལྟའི་ཀླུང་རྟའི་ནང་དོན་ལའང་།ཚེ་འདི་ཡི་ཆེད་དུ་ལྷ་ཀླུ་ཡུལ་ས་གཞི་བདག་རྣམས་ལ་བསང་དང་དར་ལྕོག་གི་ངོ་སོ་བསྟོད་པ་མ་ཟད།དར་རས་ངོས་ལ་ཀླུང་རྟ་སྤེལ་བའི་ཆོ་ག་དང་།སྒྲ་བླ་དཔའ་བསྟོད།བར་ཆད་ལམ་སེལ།ཚེ་སྙིང་།སྐེག་ཟློག་སོགས་འབྲི་ནས་རི་མཐོ།ས་གཙང་།གསས་མཁར།རྟེན་མཁར་སོགས་ཀྱི་རྩེ་རུ་སྒྲོན་པས་ཚེ་འདི་ཡི་རྐྱེན་ངན་ཟློག་ཅིང་།ཚེ་བསོད་ཀླུང་རྟ་དར་བས་བྱ་བ་གང་ལ་ཡང་ལམ་དུ་འགྲོ་བ་ཡིན་ཞེས།བོད་མི་རྣམས་ཀྱིས་ཡིད་ཆེས་བྱེད་ཀྱི་ཡོད།